IEA เตือนราคาน้ำมันต่ำต่อเนื่องส่งผลกระทบต่อความมั่นคงด้านพลังงาน
สำนักงานพลังงานระหว่างประเทศเตือนราคาน้ำมันต่ำต่อเนื่อง จะส่งผลกระทบต่อความมั่นคงด้านพลังงาน
11 พ.ย. 2558

สำนักงานพลังงานระหว่างประเทศ (IEA) เปิดเผยในรายงานแนวโน้มพลังงงานโลกฉบับล่าสุดว่า ราคาน้ำมันที่ปรับตัวลงเป็นระยะเวลานานจะกระตุ้นให้เกิดความกังวลเกี่ยวกับความมั่นคงด้านพลังงาน ซึ่งตอกย้ำถึงความเสี่ยงที่ราคาจะดีดตัวขึ้นอย่างมาก หากการลงทุนด้านพลังงานลดลง
ทั้งนี้หากราคาน้ำมันยังคงอยู่ที่ระดับปัจจุบันเป็นเวลาหลายทศวรรษ การพึ่งพาน้ำมันจากตะวันออกกลางจะกลับไปสู่ระดับในยุคปี 1970
โดยนายเฟธ ไบรอล ประธานบริหารของ IEA เปิดเผยว่า “ช่วงเวลาที่ราคาน้ำมันตกต่ำเป็นช่วงที่สนับสนุนศักยภาพของเราในการจัดการกับภัยคุกคามความมั่นคงด้านพลังงานในอนาคต”
ทั้งนี้รายงานระบุว่า ปริมาณน้ำมันที่ตึงตัวจะส่งผลให้ราคาปรับตัวอยู่ที่ราว 80 ดอลลาร์ต่อบาร์เรลภายในปี 2563 เนื่องจากการร่วงลงของราคาน้ำมันจะทำให้ตลาดมีการปรับสมดุลผ่านทางอุปสงค์ที่สูงขึ้นและการขยายตัวของปริมาณน้ำมันที่ลดลง